Berlín 14. júna 2018 (HSP/Sputnik/Foto:TASR/AP-Seth Wenig)
Nemecký minister zahraničných vecí Heiko Maas vyzval krajiny Európskej únie zjednotiť sa proti vonkajším výzvam, medzi ktoré patrí podľa jeho slov Rusko a USA. Jeho slová cituje v stredu Tass.
Maas označil za hrozbu pre EU "egoistickú politiku amerického prezidenta Donalda Trumpa America First". Ako ďalšiu výzvu označil Rusko, ktoré "útočí na medzinárodné právo a suverenitu štátov".
"Svetový poriadok, ktorý sme poznali a na ktorý sme si zvykli, už viac neexistuje. Som presvedčený, že musíme ukázať viac odvahy. Naša malodušnosť živí nacionalizmus a izoláciu," dodal.
Maas skôr vyzýval krajiny Západu zosilniť tlak na Rusko kvôli udalostiam v Sýrii.